1960年代，社會黨嘅得票率大概維持喺30%左右，但到1969年嘅眾議院選舉，社會黨突然少咗三分之一嘅議席，得票率跌到得返20%左右。原因可能係社會黨冇對中國嘅文化大革命、蘇聯入侵捷克斯洛伐克呢啲重要問題表態，而內部原因就係社會黨開始出現原教旨主義傾向，令佢哋嘅論說得唔到喺戰後快速成長嘅中產階級支持，加上社會黨嘅基層組織薄弱，長期依賴工會組織日本勞動組合總評議會，令到原本會因為勞工階級增加同都市化受惠嘅社會黨，支持度竟然停滯不前，甚至倒退。